Translate the text from Welsh to English.



 
Cyn y pandemig, roedd ysgolion yng Nghymru yn gwneud cynnydd cadarnhaol mewn rhifedd, ac mae gwaith ar y gweill erbyn hyn i gael pethau yn ôl ar y trywydd iawn.  
  
Ers mis Ebrill 2023, mae mwy na 3,500 o ddysgwyr wedi cymryd rhan mewn gweithgareddau a ddarperir gan Raglen Gymorth Mathemateg Cymru (RhGMC), ac mae rhagor o ysgolion yn bwriadu cymryd rhan. Mae'r cynllun, sy'n cael ei reoli gan Brifysgol Abertawe, yn cael ei gefnogi gan £450,000 o gyllid gan Lywodraeth Cymru.

Mae'r gweithgareddau'n cynnwys clybiau a dosbarthiadau meistr mathemateg, sgyrsiau am rôl mathemateg yn y byd gwaith, adnoddau adolygu a digwyddiadau sy'n annog mwy o ferched i gymryd mathemateg fel pwnc.

Wrth siarad ar Ddiwrnod Rhifedd Cenedlaethol, dywedodd Lynne Neagle, Ysgrifennydd y Cabinet dros Addysg:


> Mae gwelliant parhaus mewn cyrhaeddiad yn brif flaenoriaeth i mi fel Ysgrifennydd y Cabinet. Dyna pam rydyn ni'n cyflwyno'r cynlluniau hyn i gefnogi cynnydd disgyblion mewn mathemateg ar hyd eu taith ddysgu.
> 
> Mae ein taith ni i ddiwygio'r cwricwlwm yn gyfle unwaith mewn cenhedlaeth i chwyldroi ansawdd addysg yng Nghymru – ac rwy'n hyderus y bydd yn sicrhau buddion enfawr i'n pobl ifanc ac yn helpu i godi safonau yn ein hysgolion.

Mae Ysgol Bryn Tawe yn Abertawe yn elwa ar gefnogaeth bwrpasol gan RhGMC, sy'n cynnwys dysgu proffesiynol ar gyfer staff, er mwyn iddynt allu addysgu mathemateg bellach yn yr ysgol. Mae clybiau mathemateg amser cinio, sgyrsiau am yrfaoedd mewn mathemateg a sesiynau adolygu ar gael, ac mae dysgwyr wedi cael y cyfle i fynychu cynadleddau ym Mhrifysgol Abertawe.

Dywedodd Carly Shanklin sy'n arwain Adran Mathemateg Ysgol Bryn Tawe:


> Fel ysgol rydyn ni'n angerddol am daith gallu mathemategol ein dysgwyr. Mae gweithio gyda Rhaglen Gymorth Mathemateg Cymru yn ein helpu ni i gyflawni ein dyhead i bob disgybl fwynhau mathemateg a rhifedd.
> 
> Clybiau Mathemateg yw fy ffefryn personol i! Rwy wrth fy modd yn gweld myfyrwyr a staff yn dod i mewn i wneud pethau anarferol drwy ddefnyddio mathemateg.

Ers mis Ebrill, mae RhGMC wedi ehangu ei gweithgareddau i ddarparu mwy o gymorth i ddisgyblion iau, gan eu helpu i ddatblygu eu sgiliau, eu hyder a'u hangerdd am fathemateg.

Mae Academi Seren, sy'n cefnogi tua 22,000 o ddysgwyr 14\-19 oed ledled Cymru trwy ddarparu profiadau astudio allgyrsiol a gweithgareddau cyfoethogi uwch\-gwricwlaidd, yn ymestyn ei chefnogaeth i ddysgwyr galluog mewn mathemateg wrth i'r Academ bartneru â Mathemateg Axiom. Bydd y rhaglen fathemateg uwchgwricwlaidd ychwanegol yn ariannu athrawon i arwain ar gylchoedd mathemateg, gan ddod â grwpiau o ddysgwyr at ei gilydd yn wythnosol, i fynd i'r afael â phroblemau mathemateg heriol.

Diolch i bartneriaeth rhwng Llywodraeth Cymru a'r Gwasanaeth Arian a Phensiynau, mae disgyblion yn elwa ar becyn cymorth addysg ariannol newydd, sy'n bwriadu helpu ysgolion i gynllunio eu darpariaeth addysg ariannol a rhoi gwybodaeth well i bobl ifanc am arian. Mae'r canllawiau newydd yn rhoi enghreifftiau o'r byd go iawn o dasgau ariannol fel cyllidebu, benthyca a rheoli arian, ac maent yn cyd\-fynd â'r cwricwlwm newydd. 

Mae gwaith ar y gweill hefyd i gyflawni camau gweithredu Cynllun Mathemateg Llywodraeth Cymru, a gyhoeddwyd fis Tachwedd diwethaf. Sefydlwyd Grŵp Ymchwil, Tystiolaeth a Chyngor newydd, sy'n cynnwys arbenigwyr mathemategol profiadol mewn systemau addysg rhyngwladol. Mae pecyn dysgu proffesiynol newydd yn cael ei greu gyda chymorth gan bartneriaid gwella ysgolion. Ar ben hynny, mae ymgyrch gyfathrebu i hyrwyddo meddylfryd 'gallu gwneud' cadarnhaol mewn perthynas â mathemateg yn cael ei chynllunio, ac mae datblygu'r ymgyrch ar y cyd ag ysgolion yn ganolog i'r gwaith hwnnw.







Translation:


 
Before the pandemic, schools in Wales were making positive progress in numeracy and work is now under way to get things back on track.

Since April 2023, more than 3,500 learners have taken part in activities delivered by Mathematics Support Programme Wales (MSPW), with more schools set to take part. The scheme, managed by Swansea University, is backed by £450,000 of Welsh Government funding.

Activities include maths clubs and masterclasses, talks offering insights into maths in the world of work, revision resources and events encouraging more girls to take maths as a subject.

Speaking on National Numeracy Day, the Cabinet Secretary for Education, Lynne Neagle, said:


> A sustained improvement in attainment is a top priority for me as Cabinet Secretary. This is why we are delivering these schemes to support pupils progress in their maths learning.
> 
> Our curriculum reform journey is a once\-in\-a\-generation opportunity to revolutionise the quality of education in Wales and I’m confident it will deliver huge benefits for our young people and help to raise standards in our schools.

Ysgol Bryn Tawe in Swansea is benefitting from tailored support from MSPW including professional learning for staff to enable further maths to be taught at the school. Lunchtime maths clubs, careers in maths talks and revision sessions are available and students have had the chance to attend conferences at Swansea University.

Carly Shanklin who leads the Mathematics Department at Ysgol Bryn Tawe said:


> As a school we are passionate about the mathematical journey of our learners. Working with MSPW helps us to fulfil our ambition of every pupil enjoying maths and numeracy.
> 
> Maths Clubs are my personal favourite! I just love seeing students and staff popping in to do unusual things with maths.

Since April, MSPW has widened its activities to provide more support for younger pupils, helping them to develop skills, confidence and a passion for maths.

The Seren Academy, which supports around 22,000 learners aged 14\-19 across Wales by providing extra\-curricular study experiences and super\-curricular enrichment activities, is extending its support for high attaining maths learners as it partners with Axiom Maths.  The additional super\-curricular maths programme will fund teachers to lead on maths circles, bringing groups of learners together weekly, to tackle challenging maths problems.

Thanks to a partnership between Welsh Government and the Money and Pensions Service pupils are benefitting from new financial education materials, intended to help schools design their financial education provision and better inform young people about money. The new guides give real world examples of financial tasks such as budgeting, borrowing, and managing money and are aligned to the new curriculum. 

Work is also underway on delivering the actions within Welsh Government’s Maths plan, published last November. A new Research, Evidence and Advice Group has been established, consisting of mathematical specialists experienced in international education systems.  A new professional learning package is being created with the help of school improvement partners and a communications campaign to promote a positive ‘can do’ mindset to maths is in its planning stage, with co\-construction with schools at its core.